Арыҫланов Илдар Ринас улы

Арыҫланов Илдар Ринас улы (6 апрель 1994 йыл) — Рәсәйҙең шоссела велосипедта ярышыусыһы, 2011 йылдан континенталь тур ярыштарында ҡатнаша. «Итера-Катюша» һәм «Русвело» кеүек командалар составында Бөтә Рәсәй һәм халыҡ-ара ярыштарҙа күп тапҡыр призер һәм еңеүсе. Төмән өлкәһе өсөн сығыш яһай. Спорт мастеры.

 Биографияһы 
Илдар Ринас улы Арыҫланов 1994 йылдың 6 апрелендә Башҡортостан Республикаһының Ағиҙел ҡалаһында тыуған. Бала саҡтан уҡ велоспорт менән әүҙем шөғөлләнә башлай, урындағы балалар-үҫмерҙәр спорт мәктәбендә һәм Төмән спорт әҙерлеге үҙәгендә әҙерлек үтә. Төрлө ваҡытта А. С. Алексеев, М. В. Силин, И. С. Казанцев кеүек белгестәр етәкселегендә шөғөлләнә.

2011 йылда шоссела велоспортта тәүге етди уңыштарға өлгәшә, төркөмлө дисциплина уҙыштарында үҫмерҙәр араһында Рәсәй чемпионы була һәм Италияла күп көнлөк «Джиро ди Базиликата» уҙышында ҡатнаша, унда өс тапҡыр призерҙар иҫәбенә эләгә һәм йомғаҡлау генераль классификациялауҙа беренсе юлда була.

Йыл үткәс бер юлы ике дисциплинала бөтә Рәсәй үҫмерҙәр беренселеген яулай: айырым старт менән индивидуаль уҙышта һәм төркөм уҙыштарында. Бынан тыш, Бельгияла абруйлы «Льеж — Ля Глез» күп көнлөк велоуҙышта еңеү яулай, Швейцарияла "Гран-при Рублиленд"та икенсе этапта көмөш ала, "Донъя велоуҙышы"ның үҫмерҙәр версияһында генераль классификацияла өсөнсө этапта өсөнсө урын яулай, Хорватияла "Истрия туры"нда туғыҙынсы һөҙөмтә күрһәтә, "Джиро ди Базиликата"ла былтырғы уңышты ҡабатларға тырыша, тик был юлы, словен Матей Мохоричты алға үткәреп, икенсе була .

2013 йылда «Гран-при Адыгеи» күп көнлөк ярышта Арыҫланов бишенсе урынды биләй, шунан һуң Рәсәйҙең «Итера-Катюша» континенталь тур командаһына ҡушыла. "Джиро Вале д’Аоста"ның дүртенсе этабы еңеүсеһе, «Ронд де л’Изард» старт этабында бишенсе булып финишкә килә. 2015 йыл миҙгелендә «Русвело» профессиональ клуб менән контрактҡа ҡул ҡуя  .

 Сығыштары 

 2011
 1-се Рәсәй чемпионаты үҫмерҙәр араһында төркөм ярышында
 1-се Giro di Basilicata
 2012
 1-се Рәсәй чемпионаты үҫмерҙәр араһында төркөм ярышында
 1-се Рәсәй чемпионаты үҫмерҙәр араһында шәхси ярышта
 1-се Aubel-Thimister-La Gleize
 2-се Grand Prix Rüebliland
 3-сө Giro di Basilicata
 3-сө Донъя велоуҙышы үҫмерҙәр араһында
 2013
 5-се Гран-при Адыгеи
 2014
 1-се Этап 4(ТТТ) Tour de la Vallée d’Aoste
 2015
 7-се GP Capodarco
 9-сы Trofeo Banca Popolare di Vicenza
 2016
 5-се Әзербайжан туры
 1-се 20px Йәштәр квассификацияһы
 2017
 5-се Турция туры 2017

 Иҫкәрмәләр 

 Һылтанмалар 
 Арсланов, Ильдар на FirstCycling 

Категория:Рәсәйҙең спорт мастерҙары
Категория:Алфавит буйынса шәхестәр
Категория:6 апрелдә тыуғандар
Категория:1994 йылда тыуғандар
Категория:Ағиҙелдә тыуғандар
Категория:Алфавит буйынса спортсылар